【戰況R3】廖康銘:昇瀧駒唔止單靠放頭
2024年04月20日 14:26
東網電視
更多新聞短片
廖康銘今季喺香港開倉,成績唔錯,旗下「昇瀧駒」喺泥地連贏兩仗,今次續爭泥地1200米,配上田泰安被捧成2倍大熱門,結果直路力拒來港再下一城,直落連贏3場,亦係廖康銘在港首匹3捷馬。
賽後,廖康銘話「昇瀧駒」之前試閘試過唔單止領放,守喺放頭馬後面都有唔錯效果,跑法唔係只得一種,今場預料「福國寶」放頭,所以吩咐田泰安講,如果有馬放就自己留喺後面,結果順利取得3連捷。贏完今場之後,「昇瀧駒」會上從化小休,今季可能跑多一至兩場,畢竟「昇瀧駒」來港前抖過14個月冇跑,相信抖一抖會有唔錯表現。
今場跑第2名為鍾易禮「花果猴王」,巴度「福國寶」放入季軍,第4名為潘頓「凱旋時光」。
第3賽果:4-9-8-5
二重彩賽果:4-9(最後賠率11)